text: Influenza-syg reddet af skraldemand
  21 februar 2013 kl. 13.43
  En influenzaramt mand blev reddet af skraldemanden, som opdagede, at det brændte i en ejendom på Gårdelykkevej i Rangstrup ved Agerskov torsdag formiddag.
  Manden var faldet i søvn i stuen, da ilden bredte sig fra ejendommen fyrrum til stuehuset og en tilstødende lade.
  Ejeren var sygemeldt med influenza og var faldet i søvn i stuen, skriver jv.dk.
  Heldigvis kom en skraldemand forbi - og opdagede branden.
  Flere brandværn blev tilkaldt. Huset er beklædt med ståltag. Det gjorde slukningsarbejdet vanskeligt.
  